Γ΄ΤΑΞΗ

ΦΙΛΟΛΟΓΙΚΑ ΜΑΘΗΜΑΤΑ - ΕΝΗΜΕΡΩΤΙΚΟ ΣΗΜΕΙΩΜΑ – ΟΔΗΓΙΕΣ ΓΙΑ ΑΣΥΓΧΡΟΝΗ ΕΞ ΑΠΟΣΤΑΣΕΩΣ ΣΥΝΕΡΓΑΣΙΑ.

ΚΑΘΗΓΗΤΡΙΑ: Αναστασία Μιχαήλ

Αγαπητοί μαθητές και μαθήτριες,

Επικοινωνώ σήμερα μαζί σας, σε πολύ δύσκολες συνθήκες για όλους. Πρωτίστως εύχομαι Υγεία, Δύναμη και αντοχή, σε σας και τις οικογένειες σας.Η Ανθρωπότητα δοκιμάζεται σκληρά και μαζί της κ΄εμείς.**Η ‘ Πανούκλα’** **του Αλ.Καμύ** τρομάζει πολύ και **η** **κραυγή του Αντώνη Σαμαράκη** επίκαιρη όσο ποτέ άλλοτε, συγκλονίζει. **‘Ζητείται Ελπίς’**.

Σε αυτή την τόσο βαριά για όλους ατμόσφαιρα καλούμαστε να συνεχίσουμε το έργο που αρχίσαμε αυτή τη σχολική χρονιά, προσπαθώντας να ξεπεράσουμε τα όποια εμπόδια ενδεχομένως, παρουσιάζονται.

Θα προσπαθήσουμε να συνεργαστούμε εξ αποστάσεως με όποιο τρόπο έχουμε τη δυνατότητα, δεδομένου του γεγονότος ότι το μεγάλο κακό μας βρήκε στα ξαφνικά και μας αιφνιδίασε. Από πλευράς δικής μου θα έχετε ενημέρωση **στην ιστοσελίδα** **του σχολείου** όπως και τώρα και σταδιακά θα σας αναθέτω και κάποιες εργασίες με ανάρτηση **στον ιστοχώρο της ψηφιακής τάξης(e-class),** με τις οποίες μπορείτε να ασχοληθείτε. Παρακαλώ πολύ, παρακολουθείτε και τα δύο.

**Σε πρώτη φάση** σε ότι αφορά στα μαθήματα που συνεργαζόμαστε μπορείτε να παρακολουθήσετε διαδικτυακα τις εξής παρουσιάσεις, βεβαίως ως προτεινόμενες.

**Ιστορία :΄ Ιωάννης Καποδίστριας : Ο Κερκυραίος Πρώτος Κυβερνήτης της Ελλάδος.΄ …[ you tube: Hellenic Parliament TV – Κανάλι της βουλής των Ελλήνων].**

**Αρχαία ελληνικά σε κείμενο από μετάφραση: Ευριπίδη, Ελένη …[you tube: Educational TV Greece- Εκπαιδευτική τηλεόραση].**

**Ευριπίδη Ελένη - θεατρική παράσταση-1ου Γ/σίου Παπάγου ,Κηποθέατρο Παπάγου, Ιούνιος 2019.**

**Αρχαία ελληνικά: Μπορείτε να επιχειρήσετε μια Εικονική Περιήγηση στο Μουσείο της Ακρόπολης: Google Arts & Culture[you tube: #ephilologist# Eικονική περιήγηση στο Μουσείο της Ακρόπολης].**

**Νεοελληνική Λογοτεχνία : Διονυσίου Σολωμού ΄ Ελεύθεροι Πολιορκημένοι΄:…[you tube: ΕRTworld, Ελεύθεροι πολιορκημένοι. Γ. Μαρκόπουλος, η Λαϊκή Λειτουργία,2011].**

**Νεοελληνική γλώσσα : Ενότητα 3η: Αφού διαβάσετε προσεχτικά τα προσφερόμενα κείμενα στο βιβλίο σας και στο τετράδιο εργασιών ( κάποια από αυτά σας είναι ήδη οικεία), μπορείτε να ασχοληθείτε με κάποιο από τα θέματα της ενότητας Διαβάζω κ΄γράφω, κατά βούληση. Μπορώ να σας προτείνω το θέμα 2, σ.61.**

**Καλή συνέχεια στη συνεργασία μας με μια γλυκιά Ευχή , για το Αύριο που ξημερώνει. Άς είναι ευλογημένο για όλους μας και για όλο τον κόσμο….**

**Η Καθηγήτρια σας**

**Αναστασία Μιχαήλ**